**Názov projektu**

**Together – K efektívnosti prostredníctvom znižovania energie**

Špecifický cieľ 2.1 - Vyvinúť a realizovať riešenia na zvýšenie energetickej účinnosti a využitie obnoviteľných zdrojov energií vo verejnej infraštruktúre

**Slovenský projektový partner**

Slovenská inovačná a energetická agentúra

**Zameranie projektu**

Hlavným cieľom projektu je podporiť samosprávy, aby prijali také riadiace opatrenia v oblasti energetickej efektívnosti pri správe svojich budov a infraštruktúry, vďaka ktorým pri prijateľnej návratnosti prípadných investícií dosiahnu úsporu energie, a tým aj finančných zdrojov v ich verejnom rozpočte.

Projekt by mal umožniť prostredníctvom školení, poradenstva, praktických stáží a ďalších vhodných systémových nástrojov posilniť kapacity a znalosti zodpovedných pracovníkov samospráv v oblasti hospodárenia s energiou. Prostredníctvom vyškolených pracovníkov obcí, prípadne správcov budov a infraštruktúry, môžu obce dosiahnuť úsporu energie a nákladov pri prevádzke budov a zariadení v nich a obmedziť spotrebu fosílnych palív vďaka využitiu obnoviteľných zdrojov energie. Vyškolení pracovníci budú môcť lepšie uplatňovať manažérske postupy a nástroje, efektívnejšie spravovať budovy a lepšie využívať existujúce a nové finančné nástroje (napr. energetické služby). Zároveň získajú informácie, ako ušetrené finančné prostriedky vhodne plánovane reinvestovať a využívať pre ďalší prospech obce.

V rámci pilotných aktivít bude 85 budov vybavených inteligentnými meracími systémami pre celkovo 8 pilotných investícií a vytvorí sa nadnárodná stratégia pre zvýšenie energetickej účinnosti v budovách prostredníctvom integrovaných nástrojov.

**Celkový rozpočet**

2 330 175 eur

**Krajiny zapojené do projektu**

Taliansko, Česká republika, Slovinsko, Poľsko, Maďarsko, Slovensko

**Bližšie informácie o projekte**

<http://www.interreg-central.eu/Content.Node/TOGETHER.html>