**Názov projektu**

**Projekt GEOPLASMA-CE - Zjednotenie postupov hodnotenia a využívania plytkých geotermálnych zdrojov v strednej Európe**

Špecifický cieľ programu 2.2 - Zlepšiť územne založené nízkouhlíkové energetické stratégie plánovania a politiky zmierňujúce klimatické zmeny

**Slovenský projektový partner**

Štátny geologický ústav Dionýza Štúra

**Zameranie projektu**

Projekt je zameraný na využívanie plytkej geotermálnej energie pre kúrenie a chladenie v mestských oblastiach, ako aj na vidieku. Riešiteľom projektu je jedenásť inštitúcií so zastúpením geologických služieb, vysokých škôl, neziskových organizácií, štátnych úradov i súkromných poradenských spoločností zo siedmych krajín.

Cieľom projektu je zjednotenie postupov hodnotenia a využívania plytkých geotermálnych zdrojov. Do budúcnosti to prinesie trvalo udržateľné využívanie obnoviteľného zdroja energie a vytvorenie stredoeurópskeho informačného portálu (pre expertov, ako aj pre širokú laickú verejnosť), šírenie osvety, know-how a poznania rizika pri plánovaní, výstavbe a prevádzke inštalovaných zariadení využívajúcich tento zdroj energie. Projekt zahŕňa vypracovanie stratégií energetického plánovania z pohľadu plytkých geotermálnych inštalácií vo vybraných pilotných oblastiach. Jednou z troch pilotných oblastí s cezhraničným dosahom je aj región Bratislava – Hainburg – Kittsee.

**Celkový rozpočet**

2 868 081 eur

**Krajiny zapojené do projektu**

Rakúsko, Nemecko, Česká republika, Slovensko, Poľsko, Slovinsko, Nemecko

**Bližšie informácie o projekte**

<http://www.interreg-central.eu/Content.Node/GeoPLASMA-CE.html>